|  |  |  |  |  |
| --- | --- | --- | --- | --- |
| Razred: 3. | Predmet: GUM | Ura: 63. | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** POJEMO, POJEMO | | | | |
| **Cilji:**   * Raziskujejo zvočne zmožnosti lastnega glasu. * S poslušanjem poskušajo ujeti intonacijo glasu sošolca in jo ponovijo. * Prepoznavajo, razumejo in uporabljajo glasbene pojme: vokalna glasba, pevec, solist, pevski zbor (otroški, moški, ženski, mešani), moški glasovi, ženski glasovi. * Ob poslušanju prepoznavajo, razlikujejo in urejajo zvočne barve glasov in izvajalce. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** B/105  ljudska Sijaj, sijaj sončece – otroški zbor RTV Slovenija  ljudska Prleško gostuvanje, prir. Ciril Cvetko ( Ženski pevski zbor Rotovž, K. Šilec)  Josip Stritar, Marijan Vodopivec: Žabe (moški zbor)  ljudska Drumlica je zvomlana, prir. Lojze Lebič (Komorni zbor Ave, A. Hauptman) | | | | |
| **IZVEDBA UČNE URE** | | | | |
| * *Ujemi pravo intonacijo*   - Vsakemu učencu zapojemo na uho nek ton (ali zaporedje tonov), vsak učenec ga skuša ponoviti. Lahko pojemo skupini učencev in skupina ponovi ton.  - Vsi nimamo enake višine glasu. Eni govorijo z nižjim (brundajočim) glasom, drugi z višjim (piskajočim) glasom. Poskušajmo ujeti njihovo intonacijo.  **Berilo, str. 105**  Na tablo projiciramo besedilo pesmi *Pekarne*.  Učenec prebere prva dva verza prve kitice, ostali pa preberejo tretji in četrti verz v isti intonaciji (višini). Učitelj jih usmerja in pomaga najti pravo višino. Lahko poskušamo ujeti intonacijo glasu tudi na instrument.   * *Pogovor o glasovih*   Ugotovimo, da imamo ljudje različne glasove: visoke, tanke, nizke, žametne, brundajoče. In če naši glasovi pesmi še zapojejo, lahko odkrijemo celo paleto zanimivih glasov.  Ponovimo: Če pojemo vsi učenci, je to **pevski zbor**. Če poje en sam, je **solist.**   * Otroški pevski zbor   Zapojemo ljudsko *Sijaj, sijaj sončece* kot pevski zbor. Naš zbor se imenuje **otroški pevski zbor**, ker v njem pojejo otroci.  Poslušamo posnetek otroškega zbora, ki poje različico pesmi Sijaj, sijaj sončece (ljudsko izročilo).   * **Odrasli pevski zbori** so lahko: moški, ženski in mešani. Prepoznajmo jih s poslušanjem.   - Predvajamo posnetek *Prleško gostuvanje*.  Učenci povedo, da so prepoznali samo ženske glasove; pel je ženski zbor.  - Predvajamo posnetek *Žabe*.  Učenci povedo, da so prepoznali samo moške glasove; pel je moški zbor.  - Predvajamo posnetek *Drumlica je zvomlana.*  Učenci povedo, da so prepoznali ženske in moške glasove; pel je mešani zbor.  Povemo, da imajo nekateri pevci v pevskih zborih šolan glas; hodijo v šolo solopetja.   * Zapojete že poznane pesmi: Sonce, Sijaj, sijaj sončece, Naša kuharica, Marmelada, Prvo leto služim, Kekčeva pesem * *Zaključni del*   Kot zanimivost lahko omenimo Dunajske dečke.  To je deški pevski zbor (dečki, stari od 11 do 14 let) z Dunaja, kjer delujejo že od leta 1498. Ustanovil jih je slovenski škof Jurij Slatkonja za potrebe dvorne kapele.  Ti dečki živijo v internatih, kjer pridobivajo glasbeno izobrazbo. Nosijo mornarske uniforme. Njihova posebnost so visoki glasovi. Iz zbora izstopijo, ko se jim glas zniža. Poslušajmo posnetek, ki ga najdemo na spletu: *Vienna Boyschoir: Ein vogel wollte hochzeit machen* | | | | |